**Jaggi Vasudev** (teluguksi జగ్గీ వాసుదేవ్), tunnetaan paremmin nimellä **Sadhguru**, (s. 3. syyskuuta 1957) on intialainen joogaopettaja, kirjailija ja hindulainen mystikko. Hänet tunnetaan etenkin Isha-säätiön perustajana ja hengellisenä johtajana.

Tausta ja yksityiselämä
-----------------------

Vasudev syntyi Mysoren kaupungissa (joka kuului samannimiseen osavaltioon) Intian dominiossa vuonna 1957. Perheen äiti oli kotirouva ja isä silmätautilääkäri, joka oli Intian rautatieyhtiön palveluksessa. Tästä johtuen perhe muutti ympäri maata useaan otteeseen. Perheeseen kuului lisäksi myös yksi veli ja kaksi siskoa.

Kotikielensä telugun lisäksi Vasudev puhuu myös tamilia, kannadaa ja englantia.

Vasudev opiskeli englannin kieltä ja kirjallisuutta Mysoren yliopistossa ja valmistui kandidaatiksi vuonna 1973. Vuonna 1984 hän meni naimisiin pankkiirina toimineen Vijaya Kumarin kanssa. Parille syntyi yksi tytär, Radhe Jaggi, vuonna 1990. Kumari kuoli vuonna 1997.. Vaimonsa kuoleman jälkeen Sadhgurua on syytetty tämän murhasta, mutta virallisia syytteitä ei ole voitu nostaa todistusaineiston puutteessa.

Ura
---

Vasudev alkoi syventyä uskoonsa jo nuorena. Hengelliseen ahdistukseensa hän sai helpotusta matkustamalla ensin pyörällä ja myöhemmin moottoripyörällä pitkin Intiaa. Tuona aikana hän sai ruokansa kerjäämällä ja nukkui yönsä tuntemattomien ihmisten luona. Vasudev kuvailee tätä aikaa rikastuttavaksi kokemukseksi. Ollessaan 25-vuotias Vasudev istui Chamundivuoren huipulla ja kertoi kokeneensa hengellisen heräämisen, valaistumisen.

Vasudev piti vuonna 1983 Mysoressa ensimmäisen joogatuntinsa, johon osallistui alle 20 ihmistä. Hän alkoi kiertää ympäri Etelä-Intiaa ja sai elantonsa kotinsa siipikarjatilalta. Kaikki oppilailtaan saamansa maksut hän lahjoitti hyväntekeväisyyteen. Vuonna 1992 Vasudev pani alulle Isha-säätiön, joka on laajentanut joogaa opettavasta instituutiosta myös metsittämiseen, maaseudun elävöittämiseen ja hyväntekeväisyyteen. Nykyään säätiöllä on 300 keskusta ympäri maailmaa ja sen parissa työskentelee 7 miljoonaa vapaaehtoista.

Vuonna 2017 Intian pääministeri Narendra Modi vihki Vasudevin ideoiman Adiyogi Shiva -patsaan Isha-säätiön päämajassa Tamil Nadun osavaltiossa. Kyseessä on maailman korkein (34,24 m) rintakuva ja se oli osa Intian matkailuministeriön Ihmeellinen Intia -kampanjaa.

Sadhguru on kirjoittanut lukuisia kirjoja, joista useita on nimitetty bestsellereiksi. Tunnettuja hänen kirjoittamiaan kirjoja ovat:

* *A Taste of Well Being* (2017)
* *Inner Engineering: A Yogi’s Guide to Joy* (2016)
* *Death - An Inside Story* (2020)
* *Mystic's Musings* (2004)

Kunnianosoituksia
-----------------

* Padma Vibhushan (Intia, 2017)

Vuonna 2019 hänet listattiin Intian 40. vaikutusvaltaisimmaksi henkilöksi.

Galleria
--------

* Vasudev nuorenaVasudev nuorena
* Vasudev perheineenVasudev perheineen
* Sadhguru Davosissa vuonna 2007.Sadhguru Davosissa vuonna 2007.
* Sadhguru vastaanottaa Padma Vibhushan -mitalin presidentti Pranab Mukherjeelta 13. huhtikuuta 2017.Sadhguru vastaanottaa Padma Vibhushan -mitalin presidentti Pranab Mukherjeelta 13. huhtikuuta 2017.
* Sadhguru puhumassa Moskovassa vuonna 2017.Sadhguru puhumassa Moskovassa vuonna 2017.
* Sadhguru keskustelemassa pääministeri Narendra Modin kanssa.Sadhguru keskustelemassa pääministeri Narendra Modin kanssa.

Lähteet
-------

1. 1 2  Jaggi Vasudev (Sadhguru) Age, Wife, Family, Children, Biography & More » StarsUnfolded *starsunfolded.com*. Viitattu 15.2.2021. (englanniksi)
2. ↑  Telugu...Tamil...Telugu! *Isha Sadhguru*.  10.8.2011. Viitattu 15.2.2021. (englanniksi)
3. ↑  Congress IT cell chief rakes up old murder charge against Sadhguru; Isha Foundation dismisses it as 'baseless charge' *The Week*. Viitattu 15.2.2021. (englanniksi)
4. ↑  Sadhguru - Childhood Biography  13.1.2019. Adiguru ஆதிகுரு. Viitattu 15.2.2021. (englanniksi)
5. ↑  The cool guru *The Week*. Viitattu 15.2.2021. (englanniksi)
6. ↑  About Isha Foundation  2021. Isha Sadhguru. Viitattu 15.2.2021. (englanniksi)
7. ↑  Largest bust (sculpture) *Guinness World Records*. Viitattu 15.2.2021. (englanniksi)
8. ↑  Maha Shivratri 2017: PM Modi unveils 112-foot Shiva statue in Coimbatore *DNA India*.  24.2.2017. Viitattu 15.2.2021. (englanniksi)
9. ↑  English Books *www.ishalife.com*.  2021. Viitattu 15.2.2021.
10. ↑  Padma Vibhushan award for Sharad Pawar and Sadhguru Jaggi Vasudev *Deccan Chronicle*.  26.1.2017. Viitattu 15.2.2021. (englanniksi)
11. ↑  Top 50 power people | The High & Mighty Part-4 *India Today*.  26.7.2019. Viitattu 15.2.2021. (englanniksi)

Aiheesta muualla
----------------

* Sadhgurun YouTube-kanava

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Yhdysvallat
* Latvia
* Tšekki
* Kroatia
* Alankomaat
* Puola
* Portugali

 |
|  |
| Taiteenala | 
* MusicBrainz

 |
|  |
| Muut | 
* IdRef

 |

 |